CELEX: 32014D0068
Language: sl
Date: 2014-01-28 00:00:00
Title: 2014/68/EU: Sklep Sveta z dne 28. januarja 2014 o spremembi Sklepa 1999/70/ES o zunanjih revizorjih nacionalnih centralnih bank glede zunanjega revizorja centralne banke Latvijas Banka

8.2.2014   
            
            
               SL
            
            
               Uradni list Evropske unije
            
            
               L 39/59
            
         SKLEP SVETA
   z dne 28. januarja 2014
   o spremembi Sklepa 1999/70/ES o zunanjih revizorjih nacionalnih centralnih bank glede zunanjega revizorja centralne banke Latvijas Banka
   (2014/68/EU)
   SVET EVROPSKE UNIJE JE –
   ob upoštevanju Protokola (št. 4) o Statutu Evropskega sistema centralnih bank in Evropske centralne banke, ki je priložen Pogodbi o Evropski uniji in Pogodbi o delovanju Evropske unije, ter zlasti člena 27.1 Protokola,
   ob upoštevanju Priporočila Evropske centralne banke ECB/2013/42 z dne 15. novembra 2013 Svetu Evropske unije o zunanjem revizorju centralne banke Latvijas Banka (1),
   ob upoštevanju naslednjega:
   
               (1)
            
            
               Revizijo računovodskih izkazov Evropske centralne banke (ECB) in nacionalnih centralnih bank Eurosistema morajo opravljati neodvisni zunanji revizorji, ki jih priporoči Svet ECB in odobri Svet Evropske unije.
            
         
               (2)
            
            
               V skladu s členom 1 Sklepa Sveta 2013/387/EU (2) Latvija izpolnjuje potrebne pogoje za uvedbo eura in odstopanje v korist Latvije iz člena 4 Akta o pristopu iz leta 2003 (3) se razveljavi z učinkom od 1. januarja 2014.
            
         
               (3)
            
            
               Svet ECB je priporočil, da se SIA Ernst & Young Baltic imenuje za zunanjega revizorja centralne banke Latvijas Banka za poslovno leto 2014.
            
         
               (4)
            
            
               Primerno je upoštevati priporočilo Sveta ECB in ustrezno spremeniti Sklep Sveta 1999/70/ES (4) –
            
         SPREJEL NASLEDNJI SKLEP:
   Člen 1
   Členu 1 Sklepa 1999/70/ES se doda naslednji odstavek:
   
      „18.   SIA Ernst & Young Baltic je potrjena kot zunanji revizor centralne banke Latvijas Banka za poslovno leto 2014.“
   
   Člen 2
   Ta sklep začne učinkovati z dnem uradne obvestitve.
   Člen 3
   Ta sklep je naslovljen na Evropsko centralno banko.
   
      V Bruslju, 28. januarja 2014
      
         
            Za Svet
         
         
            Predsednik
         
         G. STOURNARAS
      
   
   
      (1)  UL C 342, 22.11.2013, str. 1.
   
      (2)  Sklep Sveta 2013/387/EU z dne 9. julija 2013 o uvedbi eura v Latviji 1. januarja 2014 (UL L 195, 18.7.2013, str. 24).
   
      (3)  UL L 236, 23.9.2003, str. 33.
   
      (4)  Sklep Sveta 1999/70/ES z dne 25. januarja 1999 o zunanjih revizorjih nacionalnih centralnih bank (UL L 22, 29.1.1999, str. 69).